पाएं अपने शहर की ताज़ा ख़बरें और फ्री ई-पेपरडाउनलोड करें
छापोली में रविवार को कोरोना विस्फोट जैसी स्थिति सामने आई। गांव में को 33 पाॅजिटिव केस मिले। दरअसल, पांच दिन पहले यहां सात लोगों की एक साथ मौत हो गई थी। जिसकी प्रशासन को कोई खबर नहीं लगी और गांव वालों ने सभी का अंतिम संस्कार कर दिया। दैनिक भास्कर ने 29 अप्रैल को यह समाचार प्रकाशित किया तो सीएमएचओ डॉ. छोटेलाल गुर्जर गांव में पहुंचे और मृतकों परिवारों के करीब 35 लोगों का कोविड टेस्ट करवाया गया। जिसमें सभी परिवार के कई लोग संक्रमित पाए गए हैं।
इनके अलावा कुछ अन्य लोग भी संक्रमित मिले हैं। यहां तीन दिन पहले पांच पॉजिटिव आए थे। अब और मामले आने पर पंचायत ने बेरीकेट्स लगवा दिए। गांव को छावनी जैसा बना दिया है। सीआई भगवान सहाय मीणा के मुताबिक गांव में आवागमन पूरी तरह बंद कर दिया है। एसडीएम राजेंद्रसिंह शेखावत ने बताया कि जो लोग पॉजिटिव आए हैं उनके संपर्क वालों की हिस्ट्री खंगाली जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn